[pic] | ЕВРОПЕЙСКА КОМИСИЯ |

Брюксел, 1.4.2011

COM(2011) 179 окончателен

2010/0059 (COD)

СТАНОВИЩЕ НА КОМИСИЯТА съгласно член 294, параграф 7, буква в) от Договора за функционирането на Европейския съюз, за предложените от Европейския парламент изменения в позицията на Съвета относно предложение за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Регламент (ЕО) № 1905/2006 за създаване на финансов инструмент за сътрудничество за развитие

2010/0059 (COD)

СТАНОВИЩЕ НА КОМИСИЯТАсъгласно член 294, параграф 7, буква в) от Договора за функционирането на Европейския съюз,за предложените от Европейския парламент измененияв позицията на Съвета относнопредложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Регламент (ЕО) № 1905/2006 за създаване на финансов инструмент за сътрудничество за развитие

1. Въведение

Съгласно разпоредбите на член 294, параграф 7, буква в) от Договора за функционирането на Европейския съюз, Комисията представя становище относно измененията, предложени от Европейския парламент на второ четене. Комисията излага по-долу становището си по седемте изменения, предложени от Парламента.

2. Контекст

Дата на предаване на предложението на Европейския парламент и на Съвета: 17 март 2010 г.

Документ COM(2010) 102 окончателен — 2010/0059 COD

Дата на становището на Европейския парламент на първо четене: 21 октомври 2010 г.

Дата на предаване на измененото предложение на Европейския парламент и на Съвета: няма

Дата на политическото споразумение по позицията на Съвета: няма

Дата на официалното приемане на позицията на Съвета: 10 декември 2010 г.

Дата на становището на Европейския парламент на второ четене: 3 февруари 2011 г.

3. Цел на предложението

Традиционно държавите от Африка, Карибите и Тихоокеанския басейн (АКТБ) се ползват с преференциален достъп до пазара на Европейския съюз (ЕС). Вследствие на решенията на Органа за уреждане на спорове и Апелативния орган на Световната търговска организация (СТО) търговският режим на ЕС за бананите следва да бъде приведен в съответствие със законодателството на СТО. Така с Женевското споразумение за търговията с банани (ЖСТБ), парафирано на 15 декември 2009 г., се разрешават всички свързани с търговията с банани спорове и се постига съответствие с разпоредбите на СТО.

В рамките на ЖСТБ Европейската комисия прие да предложи програма за развитие, за да се помогне на основните износители на банани от държавите от АКТБ да се адаптират към промените в режима на внос на ЕС. Тази програма за придружаващите мерки за сектора на бананите в държавите от АКТБ, чиято цел е преструктурирането на секторите на бананите в десетте държави от АКТБ, които са основни износители на банани, изисква изменение на Регламент (ЕО) № 1905/2006 за създаване на финансов инструмент за сътрудничество за развитие (ИСР).

Предложението е ограничено във времето до периода 2010—2013 г. То е ограничено и по обхват, що се отнася до съдържанието на политиката и отражението му върху бюджета. То не засяга евентуални бъдещи предложения за ново поколение финансови инструменти в областта на външните отношения в следващата финансова рамка.

4. Становище на Комисията относно измененията, предложени от Европейския парламент

4.1. Изменения, приети от Комисията

Комисията може да приеме измененията, внесени от Парламента в съображение 5.

4.2. Изменения, отхвърлени от Комисията

Комисията не може да приеме измененията, свързани с делегираните актове и въпросите, свързани с процедурата по комитология (съображение 12; член 21, член 22, параграф 3, член 23, член 33, параграф 2 и член 35).

5. Заключение

Дискусиите със съзаконодателите ще продължат след второто четене, за да се изготви консенсусно решение, с което на ЕП да бъдат дадени права за контрол по същество върху останалата част от текущия многогодишен програмен период и в което да се оставят варианти за следващия период, сред които възможността да се прибегне до делегирани актове при пълно спазване на критериите, установени в член 290 от ДФЕС.